पाएं अपने शहर की ताज़ा ख़बरें और फ्री ई-पेपरडाउनलोड करें
यदि आपकी उम्र 18 से 44 साल के बीच है तो आपके लिए अच्छी खबर है। 5 मई (बुधवार) से 18 + उम्र वालों के लिए वैक्सीनेशन शुरू होने जा रहा है। हां पर पहले दिन सिर्फ 100 लोगों को ही वैक्सीन लगेगी। इस पर सरकार का दावा है कि हर दिन के साथ यह संख्या बढ़ाई जाएगी। शेष 45+ उम्र वालों के लिए पहले की ही तरह वैक्सीनेशन होता रहेगा। अभी जिले में वैक्सीन के 40 हजार डोज हैं। 30 हजार डोज एक दिन पहले ही जिला स्टोर में आए हैं। जो अलग-अलग सेंटर के लिए वितरित कर दिए गए हैं।
वैक्सीन के लिए यह करना होगा
19 लाख लोग है कुल शहर में
ग्वालियर जिले में 19 लाख के लगभग 18 साल प्लस वाले लोग हैं। इनमें 4 मई तक लगभग तक 3 लाख 20 हजार लोगों को वैक्सीन लग चुकी है। जिन को वैक्सीन लगी है वह सभी 45 साल + उम्र वाले हैं। शेष के लिए 5 मई से वैक्सीनेशन का महाअभियान शुरू हो रहा है। वैक्सीन की उपलब्धता और सेंटर पर भीड़ न जुटे इसके लिए पहले दिन मतलब 5 मई को सिर्फ 100 ऐसे लोग जिनकी उम्र 18+ हैं उनको वैक्सीन लगेगी। यह वह होंगे जो वेबसाइट पर सबसे पहले अपनी डिटेल अपडेट करेंगे।
जिले में बुधवार को 79 सेंटर होंगे
बुधवार को जिले में वैक्सीनेशन के लिए जिले में 79 सेंटर बनाए गए हैं। यहीं वैक्सीनेशन होगा। इसमें 18+ उम्र वाले और 45+ उम्र वाले दोनों होंगे। सभी सेंटर पर 18+ उम्र वालों को छोड़कर सभी के लिए ऑफलाइन रजिस्ट्रेशन की व्यवस्था भी होगी।
धीरे-धीरे बढ़ाएंगे संख्या
जिला वैक्सीनेशन ऑफिसर डॉ. आरके गुप्ता ने बताया कि पहले दिन 5 मई को 18+ उम्र वाले सिर्फ 100 लोगों को ही वैक्सीन लगेगी। पर हर दिन यह संख्या अपडेट होगी। कुछ दिन के बाद हर दिन 2200 का टारगेट रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn